ایلی تورکجه‌سی

ایلی تورکجه‌سی، 1982 -نجی ایلین معلوماتینا گؤره ایلی دره‌سینده قولجا شهری یاخینیندا 120 دانیشانی اولان بیر تورک لهجه‌سیدیر. چینده و ائحتیمالاً قازاقیستاندا دانیشیلماقدادیر. بو لهجه‌نی "ایلی قازاق موختار ائلی" بؤلگه‌سینده قوجالار دانیشیر.
صینیفلَندیرمه
ایلی تورکجه‌سی، تورک دیللرینین جاغاتای قروپونا اوخشارلیق گؤسترسه ده بعضی خصوصیتلری ‌قیپچاق قروپونون آلت یاپیسینی یادا سالیر.

جوغرافی مؤوقئع
هئچ بیر اؤلکه‌ده رسمی دیل اولاراق دانیشیلمایان ایلی تورکجه‌سی ایلک دفه 1980 ایلینده پروفئسور فرانتز هان رئینهارد (Franz Hahn Reinhard) آدلی بیر دیلچی طرفیندن آشکارا چیخاریلمیش و معلوم اولموشدور کی بو دیلی دانیشان سون 30 عائیله، تقریبی اولاراق 120 اینسان، ایلی قازاق موختار ائلی ایلی چایی و بو چایین قوللاری ساحیللرینده، همچنین قولجا شهری یاخینلاریندا یاشاییرلار. باشقا بیر منبعده 1991 -نجی ایلده ساییلارینین 200 اولدوغو ائحیمال ائدیلمکده‌دیر. بؤیوک بیر ائحتیماللا بو دیل قازاقیستاندا دانیشیلماقدادیر. دئییلنلره گؤره بوندان 200 ایل اؤنجه فرغانه دره‌سیندن (بوگونکو اؤزبکیستان و قیرغیزیستان) ایلی دره‌سینه کؤچموشلر.
قایناقلار
 تورکجه ویکی‌پدیا

بؤلمه:دیللر
بؤلمه:تورک دیلی